הפועל ירושלים: אושר תקציב של 20 מיליון שקלים - וואלה! ספורט
הפועל ירושלים: אושר תקציב של 20 מיליון שקלים
התקציב אושר בישיבת דירקטוריון וגורם במועדון עקץ: "אלו שאמרו שדני קליין הוא היחיד שיכול לגייס כספים התבדו"
ורד כהן יום חמישי, 25 באוקטובר 2012, 13:28
ממשיך לנהל את העניינים. יעקב לירז (צילום: ברני ארדוב)
בהפועל ירושלים מנסים להתאושש מפתיחת העונה הלא טובה שלהם ושני ההפסדים ובינתיים, במועדון ערכו ישיבת דירקטורין ובה נקבע שתקציבה של הקבוצה העונה יעמוד על 20 מיליון שקלים, כך נודע לוואלה! ספורט.
כזכור, לפני חודשיים נקבע שהתקציב יעמוד על 18 מיליון שקלים , וכרגע ישנו גירעון של למעלה ממיליון שקלים, אולם בקבוצה ממאנים להתרגש בשל הכספים שנכנסים לתקציב המועדון. בהפועל מרוצים מקצב גיוס הספונסרים, ומדגישים כי כבר גויסו כ- 80 אחוזים מהסכומים שגוייסו בתקופה המקבילה. בתוך כך, הספונסר הראשי, אהרון פוגל נמצא במו"מ להארכת חוזה האימוץ בין מגדל לבין הפועל ירושלים, כשהתנאי שמציבה מגדל היא השתתפות במפעל אירופי.
"אם דיברו על קריסה כלכלית של הקבוצה, ושדני קליין הוא היחיד שיכול לגייס כספים , אלו שקיוו כך התבדו", מבהירים בקבוצה. בפגישת הדירקטוריון שוחחו חברי ההנהלה על קצב מכירת המנויים ועל כך שהגיעו לאותה לאותה כמות מנויים שנרכשו בעונה שעברה. עוד נודע כי בתחילת החודש הבא יגיעו לארץ נציגים מאחת משתי קבוצת המשקיעים המעוניינות לרכוש את הקבוצה וייפגשו עם קברניטי הפועל ירושלים .
זעזוע נוסף בהפועל ירושלים: גידי דודי פוטר